stanford-oval/wikipedia huggingface dataset:
שטראוס גרופ
אירועים של התנהלות לקויה > פרשת קדבורי

בדצמבר 2002, החלה חברת כרמית תעשיות ממתקים לשווק את מוצרי התאגיד הבריטי קדבורי, יצרן השוקלד השני בגודלו בעולם, בישראל. בסוף פברואר 2003 פתח הממונה על ההגבלים העסקיים בחקירה נגד עלית, בחשד שהפעילה הסדרים כובלים נגד קימעונאים, למניעת הפצת שוקולד קדבורי בישראל. זאת לאחר שמידע שנאסף במחלקת החקירות של רשות ההגבלים העסקיים הצביע על חשדות, שנגעו למעורבותה של עלית בהסדרים כובלים ובעבירות של בעל מונופול. החקירה נסבה על הסדרים אליהם הגיעה עם קמעונאים שכללו מתן הנחות והטבות תמורת דחיקת וחסימת מוצרי השוקולד של קדבורי, ולבלום את התחרות שהחלה להתפתח עם הכנסת מוצרי קדבורי לשוק, בשלהי דצמבר 2002.
מחלקת החקירות של רשות ההגבלים טענה, כי יש ראיות לכאורה להגשת כתבי אישום נגד בכירים בעלית. אך המחלקה המשפטית החליטה להגיע לצו מוסכם בעניין, מתוך הערכה שלא תשיג ענישה פלילית. רונית קן, הממונה על רשות ההגבלים העסקיים, קיבלה את ההמלצה, והגיע בפברואר 2006 לצו מוסכם עם עלית. במסגרתו שילמה קנס של חמישה מיליון שקלים בתמורה לסגירת התיק. עם זאת במרץ 2005 הודיע המשנה ליועץ המשפטי לממשלה שיבדוק את ההסכם שנחתם עם עלית, והתיק נסגר לבסוף בתחילת 2007.
אירועים של התנהלות לקויה > פרשת קדבורי > תביעה אזרחית

בינואר 2010, הגישה כרמית תביעה בסך 22 מיליון שקל נגד קבוצת שטראוס ונושאי משרה בה, כולל מנכ"ל עלית לשעבר, גיורא בר דעה, בגין ניצול כוח מונופוליסטי בנוגע לפרשת קדבורי. הדיונים המשפטיים נמשכו כארבע שנים, ובספטמבר 2014 הסתיימו בפשרה בה הסכימה שטראוס לשלם לכרמית 9 מיליון שקל.
אירועים של התנהלות לקויה > חשד לתיאום מחירים

ב-9 בנובמבר 2021 פשטו חוקרי רשות התחרות על משרדי חברות שטראוס ושופרסל בחשד להסדר כובל ותיאום מחירים. נחקרו בכירי החברה, בהם שלומי שפר ואסנת גולן מיחידת הדוברות בשטראוס.
באוגוסט 2023 הודיע רשות התחרות כי היא מתכוונת לערוך שימוע לפני הגשת אישום נגד שטראוס בגין ניסיון של תיאום מחירים דרך הדוחות.
אירועים של התנהלות לקויה > עבירת מס

בשנת 2019 הטילה רשות המסים על חברת שטראוס בריאות בע"מ ועל רונית פישמן ודב ישראל דויטשמן תשלום כופר בסך 1,125,000 ש"ח, בהיותם "חשודים בהצהרה כוזבת למכס ביבוא של מזון בין השנים 2009–2015, וזאת על מנת להתחמק מתשלום מס בסך 1,870,000 ש"ח."
אירועים של התנהלות לקויה > הימצאות חיידקי סלמונלה במוצרי החברה

ב-25 באפריל 2022 הודיעה החברה על הימצאות חיידקי סלמונלה במוצרי השוקולד המיוצרים על ידה. החברה עשתה ריקול למגוון גדול של מוצרי השוקולד השונים שלה. בין המוצרים שירדו מהמדפים: שוקולד פרה, פסק זמן, ממולדה, טעמי, טורטית, אגוזי וכיף כיף. החברה סגרה את פס הייצור במפעלה בנוף הגליל.
בהמשך הורחב הריקול לכל מוצרי המפעל בנוף הגליל. שטראוס אמרה שהמפעל ישוב לפעילות רק אחרי שיתוקנו כל הליקויים. משרד הבריאות סגר את המפעל לשלושה חודשים לפחות.
לפי משרד הבריאות, אותרו דגימות חיוביות לסלמונלה בתוך מפעל שטראוס בנוף הגליל והיו כשלי תחזוקה. מתוך כ-300 דגימות שנלקחו באירוע (מקו הייצור של המפעל, חומר גלם ומוצרים בתהליך, ממוצרים סופיים בתוך המפעל ובדרכי השיווק), נמצאו כשלושים דגימות חיוביות לסלמונלה (מתוך המפעל בלבד) מה שעלול להעיד על היקף המוצרים הנגועים שמוערך בכ-10% מכלל המוצרים וייתכן שאף יותר.
ב-28 באוגוסט 2022 החזיר משרד הבריאות את אישור הייצור הנאות למפעל שטראוס עלית. המשרד התיר למפעל לייצר תחילה ופלים ללא גלוטן מתוך כוונה להחזיר את הייצור באופן מדורג.
ב-22 בנובמבר 2022 הודיעה חברת שטראוס כי היא החזירה לשיווק את מוצרי השוקולד שלה. כמו כן בחברה מציינים כי מפעלי עלית בנוף הגליל שבו לייצור, לאחר שבוצעו בהם השקעות משמעותיות במטרה להבטיח את איכות ובטיחות המוצרים ברמה הגבוהה ביותר.
אירועים של התנהלות לקויה > הקפאת הפרסום ב"עכשיו 14" והחרם הנגדי

באוגוסט 2023 הודיעה חברת שטראוס ל"עכשיו 14" על הקפאת הפרסום בערוץ עקב "התבטאויות פוגעניות שונות, חוזרות ונשנות, בעת האחרונה בתוכניות המשודרות בערוץ", לטענתם. בתגובה התפתח חרם צרכנים על החברה, אליו הצטרפו עשרות רבנים מהציונות הדתית שקראו לחרם על שטראוס משום שלטענתם זהו הערוץ היחיד שמשרת את הציבור המסורתי והשמרני בישראל, והקפאת הפרסום בו היא ניסיון השתקה פוליטי של הציבורים הללו. במכתב פתוח שפרסם מנכ"ל שטראוס, שי באב"ד, הוא נימק את החלטת החברה והדגיש כי "מעולם לא החרמנו וגם לא נחרים אף ציבור בישראל".
בנובמבר של אותה שנה, בעקבות מלחמת חרבות ברזל, שטראוס חזרו לפרסם בערוץ. עיתונאי הערוץ ינון מגל שהוביל את החרם הכריז שיקנה מילקי ממוצרי החברה.
אירועים של התנהלות לקויה > רכישת משק ויילר

ביולי 2021 חתמה שטראוס על הסכם לרכישת משק ויילר, העוסק במוצרי טופו. הרכישה הצריכה אישור של הממונה על התחרות, שהתנגדה לרכישה. לאחר בדיקה התברר שמיד לאחר חתימת הסכם הרכישה וקודם לתגובת רשות התחרות נעשו צעדים למימוש ההסכם, באופן המפר את חוק התחרות הכלכלית. עקב כך הטילה הממונה על התחרות על שטראוס קנס בסך 111 מיליון ש"ח. בנוסף הוטלו קנסות על שלושה ממנהלי החברה.
לקריאה נוספת

שרית ישי לוי, שטראוס, סיפור של משפחה ותעשייה, כתר הוצאה לאור, 1997
קורסיקה

קורסיקה (בצרפתית: Corse, בקורסיקאית: Corsica) הוא האי הרביעי בגודלו בים התיכון (אחרי סיציליה, סרדיניה וקפריסין) ומהווה חבל של צרפת.
גאוגרפיה

קורסיקה מופרדת מסרדיניה על ידי מצר בוניפאצ'יו, שרוחבו כ-11 קילומטרים.
באי מתגוררים כ-322,120 תושבים, ושטחו 8,680 קמ"ר. רוב שטחו של האי הררי, והנקודה הגבוהה בו היא הר מונטה סינטו (אנ') שגובהו 2,710 מטרים. באי נמצא פארק גדול (Parc Naturel Régional de Corse) המגן על צמחי האי והחיות בו. הפארק הוקם בשנת 1972 וגודלו כ-40% משטחה של קורסיקה. במערב קורסיקה, בתחום הפארק, נמצא מפרץ פורטו, שהוכרז כאתר מורשת עולמית של אונסק"ו.
הערים העיקריות באי:
אז'אקסיו (Ajaccio, בקורסיקאית: Aiacciu), עיר הבירה של החבל.
בסטיה (Bastia, בקורסיקאית: Bastia).
קורטה (Corte, בקורסיקאית: Corti).
סארטן (Sartene, בקורסיקאית: Sartè).
סן פלורן (Saint-Florent, בקורסיקאית: San Fiurenzu).
קלווי (Calvi, בקורסיקאית: Calvi).
פורטו-וקיו (Porto-Vecchio, בקורסיקאית: Portivechju).
בוניפסיו (Bonifacio, בקורסיקאית: Bunifaziu).
היסטוריה

האי היה תחת השפעה ושליטה של אימפריית קרתגו עד ל-237 לפני הספירה, עת נכבש על ידי הרפובליקה הרומית. הוא נשאר בשליטה רומית עד לכיבושו בידי הוונדלים בשנת 430. האי נכבש בידי הביזנטים בשנת 522. עם קריסתה של האימפריה הביזנטית, האי נשלט בידי מספר מדינות, בכללם גם לומבארדים וערבים.
האי היה בשליטתה של פיזה כמעט לאורך כל ימי הביניים, אך לבסוף נכבש בידי הרפובליקה של ג'נובה ב-1282, במהלך קרב מלוריה. האי היה באופן עקבי ורצוף חלק מרפובליקת ג'נובה למשך קרוב ל-500 שנים. האי נשלט על ידי ממלכת אראגון בשנים 1296–1434 ועל ידי צרפת בשנים 1553–1559. קורסיקה נשארה בידי ג'נובה עד למכירתה לצרפת בשנת 1768. האי נכבש לשנה אחת בידי בריטניה, בשנת 1814.
דמות חשובה בהיסטוריה של קורסיקה הוא פסקל פאולי (1725–1807) (אנ'), הגנרל והפטריוט הקורסיקאי שנאבק לעצמאותה של קורסיקה מצרפת. פאולי הקים את האוניברסיטה הראשונה בקורסיקה, והקים את הרפובליקה הקורסיקנית ב-1755 עם החוקה הקורסיקאית, שהושפעה מרעיונות עידן הנאורות. הוא הובס בידי הצבא הצרפתי, ומת בגלות בלונדון ב-1807. מורשתו נלקחה בידי הקורסיקאים האיטלקים, שגם שואפים לעצמאות קורסיקה מצרפת.
במהלך מלחמת העולם השנייה, בזמן שהגרמנים כבשו את צפונה של צרפת, קורסיקה הייתה חלק מצרפת של וישי בשנים 1940–1942 ונכבשה בידי ממלכת איטליה וכוחות גרמניים בנובמבר 1942, עד ששוחררה על ידי כוחות צרפת החופשית בפיקודו של אנרי ז'ירו 10 חודשים מאוחר יותר, בספטמבר 1943.
קורסיקה היא גם מקום הולדתו של נפולאון בונפרטה, שנולד בעיר אז'אקסיו, למשפחת בורגנים עשירה.
מנהל

האי קורסיקה מהווה אחד מחבלי צרפת (Régions de France). בירת החבל היא העיר אז'אקסיו. החבל מחולק לשני מחוזות (Département):
קורסיקה הדרומית (Corse-du-Sud)
קורסיקה עילית (Haute-Corse)
שני המחוזות נוצרו ב-15 בספטמבר 1975.
כלכלה

עיקר כלכלת האי מתבססת על תיירות. אקלים האי נוח והקרבה בין ההרים וחופי הים הופכת את האי לאתר תיירות מועדף בקרב תושבי צרפת. חלק גדול מחופי האי אינם מפותחים, ועיקר אזורי התיירות מתרכזים באזור שבקרבת פורטו-וקיו וקאלווי שבמערב האי, ואזור בוניפסיו בדרום האי.
פוליטיקה

באי פועלות תנועות פוליטיות אחדות הפועלות למען השגת עצמאותה של קורסיקה מצרפת.
חלק מהקבוצות הפועלות להשגת עצמאות לקורסיקה פעלו בשנות ה-70 של המאה ה-20 באמצעים של טרור שכללו פיגועים ורצח של פוליטיקאים מהממשל הצרפתי באי. הפגנה לא אלימה שנערכה בכרם "פייה נואר" באלריה בשנת 1975 דוכאה בכוח רב על ידי הממשלה הצרפתית, דבר שהוביל לעידודם של מפלגות אלימות יותר וארגוני טרור. רציחתו של מושל החבל קלוד אריניאק ב-6 בפברואר 1998 הובילה לירידה רבה בפופולריות של הארגונים התומכים באוטונומיה. בשנים האחרונות ממקדים ארגוני האוטונומיה את מעשיהם בהתנגדות לתושבים מוסלמים באי, זאת בין השאר על ידי ריסוס כתובות גרפיטי ("Arabi Fora", "ערבים החוצה") ואף ירי לעבר מסגדים.
בשנת 2000 הסכים ראש ממשלת צרפת ליונל ז'וספן לתת אוטונומיה רבה יותר לאי בתמורה להפחתה במעשי האלימות. אוטונומיה מוצעת זו תכלול עידוד והגנה על השפה הקורסיקאית, שדוכאה בעבר, כמו גם שפות מקומיות אחרות. תוכניות אלה לא קיבלו רוב בבית הנבחרים של צרפת מחשש שחבלים אחרים כגון ברטאן, פרובאנס ואלזס יבקשו אוטונומיה - דבר שיסדוק את אחדותה של צרפת.
ב-6 ביולי 2003 נערך משאל עם בקורסיקה בשאלת הצעתה של ממשלתו של ז'אן פייר ראפארין (אנ') ושר הפנים בממשלתו, ניקולא סרקוזי, לתת לאי יותר אוטונומיה. הצעה זו נדחתה.
לפי מזכר שנחתם בתחילת שנות ה-20 של המאה ה-21, שיחות על מתן אוטונומיה לאי היו אמורות להתחיל באפריל 2022 ולהסתיים עד סוף שנה זו.
הערות שוליים

↑  מאת פול, בסטר, משאל עם בקורסיקה על עתיד האי, באתר הארץ, 6 ביולי 2003
↑  המהומות בקורסיקה: מת מנהיג הבדלנים שהותקף בכלא כי "ביזה את האיסלאם", באתר ynet, 22 במרץ 2022
| חבלי צרפת |
| --- | --- | --- |
| חבלים בצרפת המטרופוליטנית מ-2016 | או-דה-פראנס • אוברן-רון-אלפ • אוקסיטניה • איל-דה-פראנס • אקיטן החדשה • בורגון-פראנש-קונטה • ברטאן • גראנד אסט • נורמנדי • סאנטר-עמק הלואר • פיי דה לה לואר • פרובאנס-אלפ-קוט ד'אזור • קורסיקה |  |
| חבלים בצרפת המטרופוליטנית עד סוף 2015 | אוברן • איל-דה-פראנס • אלזס • אקיטן • בורגון • ברטאן • לורן • לימוזן • לנגדוק-רוסיון • מידי-פירנה • נור-פה דה קאלה • נורמנדי עילית • נורמנדי תחתית • סאנטר • פיי דה לה לואר • פואטו-שראנט • פיקרדי • פראנש-קונטה • פרובאנס-אלפ-קוט ד'אזור • קורסיקה • רון-אלפ • שמפאן-ארדן |  |
| חבלים מעבר לים | גוואדלופ • גיאנה הצרפתית • מרטיניק • ראוניון • מיוט |  |
| קולקטיבים מעבר לים | פולינזיה הצרפתית • סן-פייר ומיקלון • ואליס ופוטונה • סן ברתלמי • סן מרטן |  |
| טריטוריות מעבר לים | הארצות הדרומיות והאנטארקטיות של צרפת (ארץ אדלי • איי אפארסה • סן פול ואמסטרדם • איי קרגלן • איי קרוזה) |  |
| מעמד מיוחד | קלדוניה החדשה • קליפרטון |  |
| --- | --- |
בקרת זהויות :  NLI: 987007566854605171  BnF: cb11933435z (data)  LCCN: n81070646  MusicBrainz: 8216eb6e-3b17-4aef-9285-ff2901ef9b4f  NARA: 10044545  NDL: 00628503  NKC: ge134281  TDVİA: korsika  VIAF: 144256266   WorldCat (עם VIAF): 144256266 
מקום הולדתו של נפוליאון בונפרטה
מכתש סטיקני

| --- | --- |

מכתש סטיקני (צולם על ידי MRO, ב-23 במרץ 2008)
 מידע כללי
 סוג:  מכתש פגיעה
 על שם:  אנג'לין סטיקני הול
 נתונים ומידות
 קוטר:  9 ק"מ
 מיקום
 גוף שמיימי:  פובוס
 קואורדינטות:  1°N 49°W﻿ / ﻿1°N 49°W﻿ / 1; -49
מכתש סטיקני הוא המכתש הגדול ביותר על פובוס, ירח של מאדים. המכתש בקוטר 9 ק"מ, ומהווה חלק ניכר מפני השטח של הירח (הירח עצמו בקוטר שנע בין 18 ל-24 ק"מ).
שם המכתש

המכתש נקרא על שם אנג'לין סטיקני הול, אשתו של מגלה הירחים פובוס ודימוס, אסף הול. סטיקני סייעה להול בחישובים ובתצפיות, והול כתב בשנת 1878, שאילולי תמיכתה ועזרתה של אשתו הוא היה נוטש את החיפוש אחר הירחים של מאדים.
המכתש צולם לראשונה על ידי מארינר 9, והוחלט להעניק למכתש את השם סטיקני בשנת 1973, על ידי ועדה של האיגוד האסטרונומי הבינלאומי בראשות קרל סייגן.
סטיקני מכיל בתוכו מכתש קטן יותר בקוטר 2 ק"מ הנובע מהתנגשות יותר מאוחרת. בשנת 2006 הוא קיבל את השם לימטוק (Limtoc), על שם דמות מהספר מסעי גוליבר, כיוון שבספר במסע השלישי ללפוטה, נחזה גילוי ירחי מאדים ומסלולם לפני שגילו אותם במציאות.
ממכתש סטיקני ניתן לראות כאילו יוצאים ממנו חריצים ושרשראות מכתשים (אנ'). חוקרים העלו השערות בהתחלה שהפגיעה שיצרה את מכתש סטיקני כמעט והובילה להשמדת פובוס. אולם מתצפיות נוספות שבוצעו על ידי המארס אקספרס הביאו למסקנה כי השרשאות כנראה אינן קשורות ליצירת המכתש וכי הם נוצרו כנראה מחומר שנפלט במהלך פגיעות אסטרואידים במאדים. תאוריה יותר עדכנית מציעה שהחריצים נוצרו כתוצאה מכוחות הכבידה שיביאו בסופו של דבר להתפרקותו של הירח.
ניתן לראות את מכתש סטיקני מתצפיות על השטח של מאדים בגלל מיקומו, בצד פובוס הפונה למאדים, גודלו וקרבתו של פובוס לשטח.
הערות שוליים

↑  "Planetary Names: Crater, craters: Stickney on Phobos". Gazetteer of Planetary Nomenclature. 29 נוב' 2006. {{cite web}}:  (עזרה)
↑  Hall, Asaph, Observations and orbits of the satellites of Mars, Washington: Government Printing Office, 1878 (quoted in Hall, Angelo, An astronomer's wife, Baltimore: Nunn and Company, 1908, p. 112).
↑  Veverka, Joseph; Noland, Michael; Sagan, Carl; Pollack, James; Quam, Lynn; Tucker, Robert; Eross, Botand; Duxbury, Thomas; Green, William (1974). "A Mariner 9 atlas of the moons of Mars". Icarus. pp. 206–289. doi:10.1016/0019-1035(74)90006-2.
↑  "Planetary Names: Crater, craters: Limtoc on Phobos". Gazetteer of Planetary Nomenclature. 1 מרץ 2007. {{cite web}}:  (עזרה)
↑  Murray, J. B.; Iliffe, J. C.; Muller, J.-P. A. L.; Neukum, G.; Werner, S.; Balme, M. R. (במרץ 2006). "NEW EVIDENCE ON THE ORIGIN OF PHOBOS' PARALLEL GROOVES from HRSC MARS EXPRESS" (PDF). 37th Annual Lunar and Planetary Science Conference, March 13-17, 2006, League City, Texas, abstract no.2195. {{cite journal}}:  (עזרה)
↑  "Mars' Moon Phobos is Slowly Falling Apart". NASA's Goddard Space Flight Center. NASA. נבדק ב-11 בנובמבר 2015. {{cite web}}:  (עזרה)
אסטרונומיית חובבים

חובבי אסטרונומיה מתארגנים לליל תצפית בנגב
תצפית לחובבי אסטרונומיה לאחר ערב הרצאות בנושא הפרסאידים במרכז אילן רמון לנוער שוחר פיזיקה
אסטרונומיית חובבים היא עיסוק באסטרונומיה לשם הנאה ולא מתוך עניין מקצועי. תחביב האסטרונומיה מורכב מהיבטים שונים רבים, כגון ההיסטוריה של האסטרונומיה, תצפיות יום (על כתמי שמש והתפרצויות סולריות), תצפיות לילה (בעין בלתי מצוידת וכן מבעד למשקפות וטלסקופים). חובבי אסטרונומיה רבים בעלי טלסקופים פרטיים בקטרים שבין 60 מילימטר ועד 40 סנטימטר, ישנם אף חובבים בעלי טלסקופים בקוטר מטר. ייחוד נוסף של תחביב האסטרונומיה הוא שגם כיום חובבים רבים תורמים מידע רב ערך למחקרים מדעיים רבים, לדוגמת מעקב אחר כוכבים משתנים, גילוי ערפיליות, חקר מטאורים וחיפוש שביטים.
בישראל קהילת חובבי האסטרונומיה מונה כ-2,000 חובבים מחציתם חברים כיום או בעבר באגודה הישראלית לאסטרונומיה.[דרוש מקור][מפני ש...]
תולדות התחביב

עם הולדת הספקטרוסקופיה במאה ה-17 החל להיווצר פער, שמאז רק הולך וגדל, בין צפייה בשמים לצורך הנאה, לבין איסוף הנתונים הקפדני הדרוש למחקר. במחצית המאה ה-19 טלסקופים המשמשים למחקר גדלו לממדים ולעלות שנמצאו הרחק מעבר ליכולתו של חובב.
במאה ה-20 מגמה זו המשיכה. האפשרות לתצפית בעין נשללה מטלסקופים המשמשים למחקר, והם מתוכננים אך ורק לציוד מדידה ולצילום. לרשימת הפערים בין החובב למקצוען התווסף גוף ידע עצום ומורכב שדרש רמה אקדמית של מתמטיקה ופיזיקה. חובבים התמקדו בתצפיות במכשור פשוט יחסית, ולעיתים קרובות חלק ניכר מהתחביב היה ייצור המכשירים עצמם. פעילות נוספת, שנבעה ממסורת הניווט הימי האסטרונומי, הייתה הדרכת קבוצות נוער להתמצאות באמצעות מיקום השמש והכוכבים. לקראת סוף המאה ה-20 ירדו מחירי הציוד הדרוש במידה ניכרת, מה שאפשר לאנשים רבים יותר לעסוק בתחביב.
כיום, הפער בין המקצוענים לחובבנים עצום, ומדובר למעשה בתחומים שונים. מחד, רבים מהמקצוענים אינם מכירים את שמי הלילה היכרות בסיסית, שכן זו אינה דרושה למחקר כיום. מאידך, חלק ניכר מהחובבים אינו מתעניין בנושאי המחקר העכשווי. למרות זאת, ישנם מדענים המתמידים בפעילות של חובבים ומפיקים ממנה השראה.
תולדות התחביב > חוויית התצפית לחובב

עבור רוב החובבים החוויה קרובה לטיול בטבע, ורחוקה מאוד מכל עיסוק מדעי. התצפיות הן לעיתים קרובות אירוע חברתי בו נפגשים חובבים המכירים זה את זה עשרות שנים, לעיתים בלוויית בני משפחה. ההווי החברתי כולל כמעט תמיד מזון ומשקה חם, ולעיתים גם מדורה.
ראויות לציון תצפיות חודש אוגוסט, בהן מגיע קהל רב - הן בשל מידות החום הנוחות בלילה והן בשל מטרות המטאורים של חודש אוגוסט. עיריית מצפה רמון פיתחה בשנים האחרונות את התצפית במטר לאירוע של אלפי משתתפים, המתכנסים יחדיו ללילה של חוויה מיוחדת ומרוממת.
פעילויות חובבים

הכרת השמים היא אבן הפינה של התחביב. הכרות בסיסית עם הבהירים שבכוכבים, קבוצות הכוכבים, מחזור הירח וכוכבי הלכת.
תצפית בטלסקופ מגדילה עשרות מונים את מספר גרמי השמים והתופעות הניתנות לתצפית. תחום זה מתחלק לתת חלקים רבים - צפייה בגרמי שמים עמוקים - גלקסיות, ערפיליות וצבירי כוכבים, צפייה בכוכבי לכת ובירח, צפייה בכוכבים כפולים ובכוכבים משתנים.
צילום אסטרונומי, על אף שהוא מלאכה מורכבת ופעמים רבות מתסכלת, מביא סיפוק והנאה לחובבים רבים. צילום אסטרונומי דורש שימוש בציוד יקר יחסית, הכולל טלסקופ בעל יכולת עקיבה מדויקת של חצובה משוונית, מצלמת DSLR ולעיתים מחשב המשמש להנחיית הטלסקופ.
תצפיות שמש - מחייבת שימוש בציוד מיוחד המונע נזק לעיני הצופה. כבר בעזרת פילטר זול יחסית ניתן להבחין בכתמי שמש, ואף בגרנולות בתנאים טובים. ציוד יקר יותר, המעביר אך ורק את אורך הגל של מימן מיונן, מספק מראה מרשים הרבה יותר הכולל התפרצויות שמש.
צפייה באירועים שמימיים גם היא חלק מהחובבות. אירועים אלה מספקים יציאה משגרה עבור החובב, כמו גם הזדמנות למשוך לתצפית אנשים בעלי עניין שטחי. בין האירועים ניתן למנות מטרי מטאורים, ליקויי שמש וירח, התקבצויות של גרמי שמיים, כיסויים של גרם שמיימי על ידי אחר, כוכבי שביט נדירים, מעבר לוויינים, הבזקי לווייני אירידיום, מעברים של תחנת החלל הבינלאומית ועוד.
תצפיות רחוב הן פעילות מיוחדת שמטרתה העשרת הציבור הרחב. חובב או כמה חובבים המציעים לעוברים ולשבים הצצה בגרמי השמים הבולטים - הירח, צדק ושבתאי. זו פעילות בה עיקר הסיפוק הוא מתגובת הקהל למראה המרשים של גופים אלה בטלסקופ. נדיר שאדם יצפה לראשונה בירח או בשבתאי ללא ביטוי התפעלות ושמחה מהמראה.
תצפיות קבוצתיות הן עניין שבשגרה. החובבים מתאספים במקום תצפית, מסייעים זה לזה, משווים ומכירים ציוד אסטרונומי ולומדים זה מזה.
פעילויות חובבים בישראל

מידע נוסף מצפי כוכבים בישראל מוסדות ומקומות המיועדים לחובבים:
קבוצה מגובשת של חובבים מתקבצת כמעט מדי חודש, בליל מולד הירח, בבורות לוץ או חניון נחל נקרות.
האגודה הישראלית לאסטרונומיה היא עמותה ותיקה שמארגנת פעילויות. רוב הפעילויות מתרכזות במצפה הכוכבים בגבעתיים, ומדי פעם מתארגנת יציאה לתצפית כוכבים במקום מרוחק, בדרך כלל באזור הערבה והנגב בהם יש ראות טובה יותר עקב העדר זיהום אור מערים סמוכות.
המועדון האסטרונומי של אוניברסיטת תל אביב מקיים הרצאות, ומרכז דרך פורום ברשת חובבים מתקדמים רבים, כולל יציאות תכופות (בדרך כלל מדי חודש עם מולד הירח) לתצפיות קבוצתיות בנגב.
מצפה הכוכבים שבמרכז הטכנודע שבגבעת אולגה מקיים פעילויות קבועות.
מרכז אילן רמון לנוער שוחר פיזיקה באוניברסיטת בן-גוריון מקיים פעילות שבועית בנושאים מגוונים.
מצפה הכוכבים ברקת הוא מפעל מסחרי שמקדם פעילות אסטרונומית רבה, וגם מרכז את המלחמה בזיהום אור בישראל.
עמותת "הדובה הגדולה" יוזמת ומפעילה אירועים רבים בתחום - תצפיות רחוב חינמיות, אירועי צפייה בכוכבים באתרים שונים בארץ, ואף השתלמויות אסטרונומיה שנערכות בנגב פעמיים בשנה.
המצפה של ויני בפונדק ה-101 של כושי רימון מציע פעילויות למתארחים בפונדק.
מרבית מרכזי המחוננים מציעים קורסים בתחום האסטרונומיה, על אף שבדרך כלל הצד המעשי מוזנח.
ציוד החובבים

ציוד החובב שונה מאוד מציוד האסטרונום המקצועי. להבדיל מהמקצוען, מארסנל החובב נעדרים מכשירי מדידה כמעט לגמרי. כמו כן ישנו ציוד שנועד לתצפית בעין בלבד, למשל טלסקופ דובסוני.
לעיתים קרובות משתמשים החובבים בלייזר ירוק רב עוצמה לצורך הנחיה בשמיים, המקל מאוד על הצבעה לגרם שמיימי זה או אחר ועל הסברים.
חובב האסטרונומיה יכול להסתפק במעט ציוד שעלותו נמוכה, או להפליג בהוצאות ובהתמקצעות ללא גבול הנראה לעין. חלק מהקסם שבתחביב הוא האפשרות "להתחיל בקטן", מבלי להנזק מהימנעות מציוד יקר וקשה לתפעול.
ראו גם

Galaxy Zoo
הערות שוליים

↑  Discovery of New Faint Northern Galactic Planetary Nebulae, 12 June 2012
| --- | --- |
בקרת זהויות :  NLI: 987007554457005171  GND: 4142163-2  LCCN: sh2007010736  NKC: ph560430 
אסטרונומים חובבים צופים בשמי הלילה במהלך מטר הפרסאידים.
חובבת אסטרונומיה על רקע טלסקופ דובסוני. סוג זה של טלסקופ נמצא בשימוש חובבים בעיקר.
היפריון (ירח)

| --- | --- |

היפריון בתצלום מהחללית קאסיני, ספטמבר 2005
 כוכב האם
 כוכב אם:  השמש
 מידע כללי
 סוג:  ירח
 ירח של:  שבתאי
 תאריך גילוי:  16 בספטמבר 1848
 מגלה:  ויליאם בונד ג'ורג' בונד וויליאם לאסל
 על שם:  היפריון 
 מאפיינים מסלוליים
 ציר חצי-ראשי:  1481009 ק"מ
 אקסצנטריות:  0.1230061
 זמן הקפה:  21.276 ימים
 נטיית מסלול:  0.43°
 מאפיינים פיזיים
 רדיוס קו משווה:  135±4 קילומטר
 ממדים:  270 ק"מ
 מסה:  ‎5.6199±0.05×1018‎ ק"ג
 צפיפות ממוצעת:  0.544±0.050 גרם/סמ"ק
 תאוצת הכובד בקו המשווה:  0.017–0.021 (תלוי במיקום) מטר/שנייה2
 זמן סיבוב עצמי:  כאוטי ימים
 נטיית ציר הסיבוב:  משתנה°
 אלבדו:  0.3
 בהירות נראית:  14.1 
 טמפרטורה ממוצעת:  93 K
 
היפריון (נקרא גם Saturn VII  באנגלית Hyperion) הוא ירח של כוכב הלכת שבתאי. הוא ידוע בעיקר עקב תצורתו המיוחדת (המזכירה תפוח אדמה), מסלולו הכאוטי והרכבו המיוחד.
גילוי ושם

היפריון התגלה על ידי צוות האסטרונומים ויליאם בונד וג'ורג' בונד (אב ובנו) ב-16 בספטמבר 1848, ובמקביל באופן בלתי תלוי על ידי ויליאם לאסל ב-18 בספטמבר 1848 שנתן לירח את שמו.
לאסל קיבל את הצעתו של האסטרונום ג'ון הרשל אשר נתן את השמות לשבעת ירחי שבתאי שהתגלו קודם לכן, לפי המיתולוגיה היוונית. ולכן לאסל קרא לירח אחר היפריון, אחד מהטיטאנים, במיתולוגיה היוונית.
מאפייני מסלול

היפריון שונה באופיו משאר הירחים בכך שמסלולו בעל אקסצנטריות גבוהה, תצורתו אינה כדורית והוא נמצא בתהודה מסלולית של 3:4 עם הירח טיטאן. כלומר, כאשר טיטאן מסיים ארבע הקפות סביב שבתאי, היפריון מסיים בדיוק שלוש הקפות.
תצורת הסיבוב של הירח היא כאוטית, כלומר ללא סדר קבוע או צפוי מראש. היפריון, יחד עם הידרה וניקס הוא אחד מהירחים הבודדים במערכת השמש אשר אין לו סיבוב קבוע.
מבנה ומאפייני פני השטח

פני השטח של הירח מרובים במכתשים. לחלקם ניתנו שמות של אלי הירח והשמש במיתולוגיות השונות. ריבוי המכתשים נותנים לירח צורה המזכירה ספוג. מידת הנקבוביות של הירח היא גדולה מ-40%.
לארבעת המכתשים הגדולים ניתנו שמות:
| שם המכתש | שם באנגלית | מקור השם | קואורדינטות |
| --- | --- | --- | --- |
| באלו | Bahloo | אל הירח מהמיתולוגיה האבוריג'ינית | 36°N 196°W﻿ / ﻿36°N 196°W﻿ / 36; -196﻿ (Bahloo) |
| הליוס | Helios | אל השמש במיתולוגיה היוונית | 71°N 132°W﻿ / ﻿71°N 132°W﻿ / 71; -132﻿ (Helios) |
| ג'ארילו | Jarilo | אל הפוריות ואהבה במיתולוגיה סלאבית | 61°N 183°W﻿ / ﻿61°N 183°W﻿ / 61; -183﻿ (Jarilo) |
| מרי | Meri | אל השמש וגיבור לאומי במיתולוגיה של אנשי הבורורו (Bororo) מהשבטים הילידים בברזיל | 3°N 171°W﻿ / ﻿3°N 171°W﻿ / 3; -171﻿ (Meri) |
מחקר

החללית קאסיני ביצעה מספר יעפים ליד היפריון. הראשון היה ממרחק של 505 ק"מ, ב-26 בספטמבר 2005. שני יעפים נוספים בוצעו ממרחק של 58,000 ק"מ, באוגוסט וספטמבר 2011. היעף האחרון בוצע ב-31 במאי 2015 ממרחק של כ-34,000 ק"מ.
היפריון במבט מקרוב, צילום של קאסיני מתאריך 31 במאי 2015
היפריון ביעף הקרוב ביותר, צולם בצבע לא טבעי על ידי הגשושית הויגנס וקאסיני בספטמבר 2005